เมื่อ วันที่ 7 กันยายน 2567 ผู้ร้องเรียนแจ้งปัญหาเรื่องกลิ่นควันไฟและกลิ่นอาหารย่างที่ร้านอาหารปล่อยออกมารบกวนผู้ที่อยู่อาศัยในบริเวณใกล้เคียง   แต่ในผลการแก้ไขปัญหาระบุว่า “เมื่อวันที่ 4 กันยายน 2567 เวลา 19.15 น. เจ้าหน้าที่ได้ตรวจสอบสถานที่ที่บริเวณโดยรอบไม่พบว่ามีกลิ่นย่างหรือควันไฟ เนื่องจากเรื่องร้องเรียนกรณีดังกล่าว มีประเด็นเนื้อหาเดียวกันกับเรื่องร้องเรียน รหัส 2024-6UY2KY เมื่อวันที่ 8 กันยายน 2567 เจ้าหน้าที่ฝ่ายสิ่งแวดล้อมฯ จึงขอดำเนินการเสร็จสิ้นเรื่องร้องเรียนนี้ และท่านสามารถติดตามผลการดำเนินการแก้ไขปัญหาได้ที่ เรื่องร้องเรียน รหัสดังกล่าว ค่ะ” 

แสดงว่า หลังจากที่ผู้ร้องเรียนแจ้งปัญหาที่เกิดขึ้นเมื่อวันที่ 7 กันยายน 2567 ไปแล้ว เจ้าหน้าที่ผู้รับผิดชอบในการแก้ไขปัญหา ไม่ได้ดำเนินการแก้ไขปัญหาแต่อย่างใด กลับนำภาพถ่ายและรายงานของวันที่ในอดีต คือ วันที่ 4 กันยายน 2567 มาใช้ซ้ำ ทำให้ขาดความน่าเชื่อถือในการปฏิบัติงานและข้อมูลที่นำเข้าสู่ระบบด้วยค่ะ